Page:Lawrence E A-first reader,1907.pdf/54

 MI MEM.

RAKONTITA DE BICIKLO.

Originale verkita de

Mi estas biciklo, kaj (“ne diru ĝin en Gath”) mi apartenas al fraŭlino.

Kiam unue mi alvenis hejmen, el la fabrikejo, mi brilis per emajlo, mi brilegis per nikelo, kaj, kompreneble mi ne havis makuleton da koto sur miaj radĉirkaŭkovriloj, nek da rustaĵo sur miaj radietoj.

Mi estis avida por iri, fortega, vigla, elasta, energia, kaj tamen rigida kaj silenta.

Nun, ho, ve! mia kadro bleketas je ĉiu artiketo, miaj radoj kraketas, miaj radietoj estas ellasaj aŭ eĉ mankaj, mia nikelo malheliĝas aŭ forestas, emajlo, selo, kaj ilsaketo, ĉiuj estas eluzitaj.

Mi alvenis hejmen en la frua parto de la nova jaro. Mi ja estis novjara donaco por mia juna mastrino. Kiel zorge ŝi kutimis min senpolvigi post ĉiu rajdo, kaj viŝi la plej malgrandan makuleton da malseko for de mi, por ke mi ne montru la unuan plej etan signon de rustaĵo.

Hodiaŭ mi staras ekstere, post la domo malpura tiel, kiel mi revenis hejmen de ĉirkaŭkuro antaŭ unu semajno, dum peza tabulo apogas sin kontraŭ miaj radietoj, el kiuj ĉirkaŭ duondekduo mankas.

Unu tagon en Majo, kvin monatojn post mia unua foriro el la fabrikejo, la kuzo de mia mastrino ŝin vizitis, kaj vidante, ke mi apogas min kontraŭ la muro, komencis min surrigardi.

"La antaŭa rado tre ellasiĝis,” li diris.

“Ho! ĉu vere,” estis la respondo. ! "Ĉu ĝi forvenos ?"

Eble ŝi pensis ke mi estas dento! Sed Henĉjo, la kuzo, ekmontris al mia mastrino kiel mi kraketis en la forkoj, kaj li aminde korektis min. Plie, li altlevis